text: [{"text_idx": "#000000", "text": "U19-kvinnur: Ov stuttar til bronsuna"}, {"text_idx": "#000001", "text": "F\u00f8roysku U19-kvinnurnar vo\u0301ru akkura\u0301t ov stuttar til bronsuna i\u0301 Euro Championship kappingini i\u0301 dag. F\u00f8royar taptu 27-25 mo\u0301ti Hvi\u0301tarusslandi."}, {"text_idx": "#000002", "text": "F\u00f8royska li\u00f0i\u00f0 hev\u00f0i trupult vi\u00f0 at fa\u0301a gli\u00f0 a\u0301 a\u0301lopssp\u00e6li\u00f0 i\u0301 dag. Hvi\u0301tarussiska li\u00f0i\u00f0 sp\u00e6ldi vi\u00f0 sera a\u0301gangandi verjusp\u00e6li\u00f0, har t\u00e6r til ti\u0301\u00f0ir lo\u0301gu og mansvardu vi\u00f0 einum ella tveimum leikarum. Li\u00f0ini fylgdu to\u0301 fyrstu 20 minuttirnar, har munurin onganti\u0301\u00f0 var meira enn 1 ma\u0301l. Hvi\u0301tarussiska li\u00f0i\u00f0 kom to\u0301 fram um vi\u00f0 n\u00f8krum ma\u0301lum seinastu 10 minuttirnar av fyrra ha\u0301lvleiki, ta\u0301 f\u00f8royska li\u00f0i\u00f0 brendi heldur illa og gj\u00f8rdi fleiri tekniskar villur. Ha\u0301lvleiksst\u00f8\u00f0an var 10-13."}, {"text_idx": "#000003", "text": "Hvi\u0301tarussiska li\u00f0i\u00f0 helt seg frammanfyri vi\u00f0 n\u00f8krum ma\u0301lum ta\u00f0 mesta av seinna ha\u0301lvleiki, men ta\u0301 10 minuttir vo\u0301ru eftir gj\u00f8rdi f\u00f8royska li\u00f0i\u00f0 ein v\u00f8rr og kom uppa\u0301 javnt aftur. F\u00f8royska li\u00f0i\u00f0 hev\u00f0i eisini m\u00f8guleikar at koma fram um, men vo\u0301ru fleiri marginalar, sum ikki fullu til okkara, og vo\u0301ru okkara heldur ikki no\u0301g kaldar seinastu l\u00f8tuni og dysturin koppa\u00f0i til Hvi\u0301tarusslands."}, {"text_idx": "#000004", "text": "F\u00f8royar gj\u00f8rdist sostatt nummar 4 av 9 li\u00f0um i\u0301 kappingini. Finalan stendur millum Holland og Po\u0301lland."}, {"text_idx": "#000007", "text": "Hesar 16 m\u00f8ta Sv\u00f8ri\u0301ki og I\u0301slandi"}]